cyanic-selkie/wikianc huggingface dataset:
আর্ডিপিথেকাস
আবিষ্কারের কাহিনী
কম্পিউটার মডেলিং হয়ে যাওয়ার পর Suwa ও Asfaw সারা বিশ্ব ঘুরে বেড়িয়েছেন আর্ডির সাথে মানুষ এবং শিম্পাঞ্জির সকল প্রজাতির মিল-অমিল খুঁজে বের করার জন্য। কারণ মানবেতিহাসের ঠিক কোন জায়গায় আর্ডির জায়গা হবে সেটা ডেটিং এর মাধ্যমে জানা গেলেও এর সাথে বিবর্তনীয় জীববিজ্ঞানের সব তথ্য মিলিয়ে দেখার দরকার ছিল। দেখেশুনে আপাতত এই সিদ্ধান্তেই এসেছেন যে, আর্ডি অস্ট্রালোপিথেকাস অ্যানামেনসিস এর পূর্বপুরুষ। উল্লেখ্য এর আগপর্যন্ত অ্যানামেনসিস এর জীবাশ্ম ছিল প্রাচীনতম।
মজার ব্যাপার হচ্ছে আফার নিম্নভূমির যে জায়গায় হোমিনিনি সন্ধান করা হয়েছে তার এক ইঞ্চি মাটিও আর অক্ষত নেই। বিজ্ঞানী ও পেশাদার জীবাশ্ম শিকারীরা প্রতিটা ইঞ্চি খুঁটিয়ে দেখেছেন। এক সাংবাদিক তো লিখে দিয়েছেন, “They sucked the bones out of Afar.”
আর্ডি-র বৈশিষ্ট্যসমূহ
মানুষের উপরের চোয়ালে দুটি এবং নিচের চোয়ালে দুটি তীক্ষ্ণ দাঁত আছে যেগুলোকে শ্বদন্ত বলে। শিম্পাঞ্জিরও এরকম শ্বদন্ত আছে। কিন্তু পার্থক্য হচ্ছে শিম্পাঞ্জিরটা মানুষের চেয়েও তীক্ষ্ণ ও ধারালো। সাধারণ পূর্বপুরুষ থেকে আলাদা হয়ে যাবার পর প্রাকৃতিক নির্বাচনের মাধ্যমে মানুষের দিকে বয়ে চলা শাখার প্রজাতিগুলোতে শ্বদন্ত দিন দিন ভোঁতা হয়েছে। আর্ডির শ্বদন্ত হচ্ছে একেবারে মাঝামাঝি।
আরেকটি লক্ষ্যণীয় বিষয় হচ্ছে, মানুষের ক্ষেত্রে নারী-পুরুষের শ্বদন্তের আকার প্রায় একই রকম। কিন্তু এমন অনেক প্রাইমেট প্রজাতি আছে যাদের ক্ষেত্রে পুরুষের শ্বদন্ত নারীর তুলনায় অনেক বড়। এর কারণ পুরুষে-পুরুষে প্রতিযোগিতা। প্রতিযোগিতার কারণ যথারীতি নারী, খাদ্য এবং জমি। বিজ্ঞানীদের মতে শিম্পাঞ্জি ও আমাদের সাধারণ পূর্বপুরুষদের ক্ষেত্রে নারীর তুলনায় পুরুষের শ্বদন্ত অনেক বড় ছিল। কিন্তু মানুষের শাখা বিভক্ত হয়ে যাওয়ার পর অর্থাৎ হোমিনিড-দের মাঝে শ্বদন্ত ভোঁতাকরণ প্রক্রিয়া শুরু হয়। কারণ মানুষের পূর্বপুরুষরা সন্তান বড় করার ক্ষেত্রে বেশি ভূমিকা রাখতে শুরু করে। মা-কে একা ফেলে না দিয়ে বাবা-রাও সন্তান প্রতিপালনে অংশ নেয়। এ কারণে স্বভাবতই তাদের মধ্যে প্রতিযোগিতা কমে আসে আর প্রাকৃতিক নির্বাচন শ্বদন্তকে নির্বাচন করা বাদ দিয়ে দেয়। আর্ডি যখন পৃথিবীতে ছিল তখন এই বাদ দেয়ার প্রক্রিয়াটাই চলছিল।
লাভজয় ও তার দল আর্ডির শ্রোণীচক্র নিয়ে অনেক গবেষণা করে দেখেছেন এর সাথে লুসি-র বেশ ভাল মিল আছে। যেমন লুসি-র মতই আর্ডির শ্রোণীচক্র তার দেহের ঊর্ধ্বাংশকে বহন করতে পারে। অর্থাৎ শ্রোণীচক্রে ভর দিয়ে দুই পায়ে দাঁড়াতে সক্ষম ছিল আর্ডি। কিন্তু সে খুব ভালভাবে হাঁটতে পারতো না, আর দৌঁড়াতে পারতো না বললেই চলে। এদিক থেকে সে লুসির চেয়ে ভালই পিছিয়ে। এসব দেখে মনে হয়, আর্ডির সময় থেকে মানুষের পূর্বপুরুষদের বিবর্তন ঘটেছে খুব দ্রুত, মাত্র ১০ লক্ষ বছরের মধ্যেই অস্ট্রালোপিথেকাস এর মত প্রায়-মানুষ প্রজাতির জন্ম দেয়ার জন্য যা আবশ্যক ছিল।
আর্ডির পায়ের পাতাকে বলা যায় opposable কিন্তু rigid. অপোজেবল বলতে বোঝানো হচ্ছে, গাছে স্বাচ্ছন্দ্যে চলাফেরার জন্য ডাল-পালার সাথে পায়ের ঠেক দেয়ার যে পদ্ধতি থাকা দরকার ছিল তার কিছুটা হলেও আর্ডির মাঝে আছে। পায়ের পাঁচটি আঙুলের প্রথমটি অর্থাৎ বৃদ্ধাঙ্গুলি এই ঠেক দেয়ার কাজটি করতো। কিন্তু বাকি চার আঙুলের গঠন খুব শক্ত। দেখে মনে হয় এই আঙুলগুলো মাটিতে সমান্তরালভাবে রেখে তার পক্ষে উঠে দাঁড়ানো সম্ভব। আর্ডিরা এভাবেই হাটতো। একাধারে মাটিতে হাটতে এবং গাছে চড়তে সক্ষম এমন প্রজাতির সন্ধান আমরা এই প্রথম পেলাম। এরকম আরও কিছু প্রজাতির খণ্ডাংশ আগে পাওয়া গেলেও সেগুলো থেকে এত তথ্য পাওয়া সম্ভব ছিল না।
আর্ডির পায়ের সাথে মানুষের পায়ের মিল বেশি হলেও হাতের সাথে বেশি মিল শিম্পাঞ্জির। শিম্পাঞ্জির মতই তার হাত খুব নমনীয় তথা ফ্লেক্সিবল যা গাছে ঝুলে থাকার জন্য আবশ্যক। আঙুল গুলো বেশ লম্বা লম্বা এবং সহজেই বাঁকানো যায়। হাত, পা এবং শ্রোণীচক্রের গড়ন থেকেই বোঝা গেছে যে আর্ডি একাধারে মাটিতে হাঁটতে পারতো এবং গাছে ঝুলতে পারতো, কিন্তু কোনটাতেই সে বিশেষ দক্ষ ছিল না। মনে হতে পারে তার জীবন ধারণ করতে এতে খুব কষ্ট হয়েছে। কিন্তু সেটা তো প্রাকৃতিক নির্বাচনের বিরোধী। সে সময় ইথিওপিয়ার আরামিস অঞ্চলটা কেমন ছিল তা বুঝলেই আর বিরোধ থাকে না।
আর্ডির প্রাচীন বাসস্থান
এ অঞ্চলে তখন বন জঙ্গল ছিল, তবে গাছগুলো খুব বড় বড় ছিল না, আর বনের মাঝে মাঝে ঘাসে ভরা ছোটোখাটো সমভূমিও ছিল। তাই দুটোতেই চলার চেষ্টা করাটা তার জন্য ছিল স্বাভাবিক।
এখন অবশ্য আফার অঞ্চলের সেই বন নেই। একসময় এটা হয়ত বিস্তীর্ণ সাভানায় পরিণত হয়েছিল। এখনও অনেকটা সাভানা-র মত, তবে ঘাসের পরিমাণও বেশ কমে গেছে। বর্তমানে এই অঞ্চলের যা অবস্থা তার সাথে কেনিয়ার Kibwezi বনভূমির তুলনা দেয়া যেতে পারে। অর্ধেক হালকা হালকা গাছ এবং মাঝে মাঝে তৃণভূমি ছিল সেখানে।
১৯৭৪ সালে লুসি আবিষ্কারের পর অনেকদিন জীবাশ্ম মহলের খুব বড় কোনো অর্জন ছিল না। এবারের অর্জন লুসি-কেও ছাড়িয়ে গেছে। মানুষের বিবর্তন কীভাবে হয়েছে তার তাত্ত্বিক ভিত্তি ইতিমধ্যে বিজ্ঞানীরা অনেকটা তৈরি করে ফেলেছেন। তবে সেটার প্রামাণ্য ভিত্তি দাঁড় করাতেও এখন কোন বাঁধা নেই। কিন্তু বিজ্ঞান চলে সংশয়ের ভিত্তিতে। যেমন, এই ১১টি গবেষণাপত্র প্রকাশের পরই জীবাশ্ম-নৃবিজ্ঞানী মহল অনেক ভাগে ভাগ হয়ে গেছেন। বিভিন্ন জন বিভিন্ন দৃষ্টিকোণ থেকে এটা দেখছেন। মোটকথা আগামী ১৫ বছর আর্ডিকে নিয়ে মুখর থাকবে বিজ্ঞানী মহল। বাকবিতণ্ডা চলতেই থাকবে। এখনই অনেকে বলছেন, আর্ডিকে সরাসরি অস্ট্রালোপিথেকাস অ্যানামেনসিস এর পূর্বপুরুষ বলে দেয়ার সময় এখনও আসে নি। জীবাশ্মগুলো আরও পরীক্ষা করার পরই কেবল এ বিষয়ে শতকরা ৯৯ ভাগ নিশ্চয়তা দেয়া সম্ভব, আর বিজ্ঞানে ৯৯% নিশ্চয়তাই সর্বোচ্চ।
সিন্ট মার্টেন ফুটবল অ্যাসোসিয়েশন
সিন্ট মার্টেন ফুটবল অ্যাসোসিয়েশন (Sint Maarten Soccer Association; এছাড়াও সংক্ষেপে এসএমএসএ নামে পরিচিত) হচ্ছে সিন্ট মার্টেনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮৬ সালে প্রতিষ্ঠিত হয়েছে। এটি প্রতিষ্ঠার ২৭ বছর পর ১৯৮৬ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর সিন্ট মার্টেনের রাজধানী ফিলিপসবুর্গে অবস্থিত।
এই সংস্থাটি সিন্ট মার্টেনের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সিন্ট মার্টেন জ্যেষ্ঠ লীগের মতো প্রতিযোগিতার সকল কার্যক্রম পরিচালনা করে। বর্তমানে সিন্ট মার্টেন ফুটবল অ্যাসোসিয়েশনের সভাপতির দায়িত্ব পালন করছেন সুদেশ সিং এবং সাধারণ সম্পাদকের দায়িত্ব পালন করছেন দাগমার দাল।
মিহির রঞ্জন হালদার
মিহির রঞ্জন হালদার (জন্ম: ১৯৬১) একজন বাংলাদেশী প্রকৌশলী ও শিক্ষাবিদ। তিনি খুলনা প্রকৌশল ও প্রযুক্তি বিশ্ববিদ্যালয়ের (কুয়েট) মেকানিক্যাল ইঞ্জিনিয়ারিং বিভাগের অধ্যাপক ও বিশ্ববিদ্যালয়টির বর্তমান উপাচার্য।
জন্ম
তিনি ১৯৬১ সালে খুলনার বটিয়াঘাটা উপজেলার পারবটিয়াঘাটা গ্রামে জন্মগ্রহণ করেন। তার বাবা হরেন্দ্র নাথ হালদার ও মায়ের নাম সুন্দরী হালদার।
শিক্ষাজীবন
মিহির রঞ্জন হালদার তৎকালীন বাংলাদেশ ইনস্টিটিউট অব টেকনোলজি (বিআইটি), রাজশাহী থেকে ১৯৮২ সালে বিএসসি ইঞ্জিনিয়ারিং ডিগ্রি লাভ করেন। তিনি যুক্তরাজ্যের ইউনিভার্সিটি অব স্ট্র্যাথক্লাইড থেকে ১৯৯১ সালে এমএসসি ইঞ্জিনিয়ারিং ও ভারতের ইন্ডিয়ান ইনস্টিটিউট অফ টেকনোলজি, খড়গপুর থেকে ২০০২ সালে পিএইচডি ডিগ্রি অর্জন করেন।
কর্মজীবন
মিহির রঞ্জন হালদার ১৯৮৪ সালে তৎকালীন বিআইটি, রাজশাহীতে প্রভাষক হিসেবে যোগ দেন। ১৯৮৬ সালে একই পদে যোগ দেন বিআইটি, খুলনায়। এরই ধারাবাহিকতায় তিনি ১৯৮৭ সালে সহকারী অধ্যাপক, ২০০২ সালে সহযোগী অধ্যাপক ও ২০০৪ সালে মেকানিক্যাল ইঞ্জিনিয়ারিং বিভাগে অধ্যাপক পদে উন্নীত হন।
কর্মজীবনে অধ্যাপনার পাশাপাশি তিনি কুয়েটের মেকানিক্যাল ইঞ্জিনিয়ারিং অনুষদের ডিন, একাধিক বিভাগের বিভাগীয় প্রধান, শিক্ষার্থী হলের প্রভোস্ট, পরিচালক (গবেষণা ও সম্প্রসারণ), কুয়েটের শিক্ষক সমিতির সাধারণ সম্পাদক, রুয়েটের সিন্ডিকেট সদস্যসহ বিভিন্ন গুরুত্বপূর্ণ দায়িত্ব পালন করেন।
মিহির রঞ্জন হালদার ২০২২ সালে পরবর্তী চার বছরের জন্য খুলনা প্রকৌশল ও প্রযুক্তি বিশ্ববিদ্যালয়ের (কুয়েট) উপাচার্য হিসেবে নিয়োগ লাভ করেন।
প্রকাশনা
দেশে ও বিদেশের বিভিন্ন জার্নালে তার ৪০টির বেশি গবেষণাপত্র প্রকাশিত হয়েছে।
কন্দ (জনগোষ্ঠী)
কন্দ হল বাংলাদেশে বসবাসকারী একটি ক্ষুদ্র নৃগোষ্ঠী সম্প্রদায়।
ভাষা
বাংলাদেশে কন্দ সম্প্রদায় কন্দফারসি নামক ভাষাকে তাদের আদি ভাষা হিসেবে মনে করে থাকে। বর্তমান প্রজন্মের কন্দ ছেলেমেয়েরা এ ভাষায় কথা বলতে পারে না। তবে বয়স্কদের মধ্যে কেউ কেউ এখনো এ ভাষায় কথা বলতে পারেন। বর্তমানে কন্দরা উড়িয়া ভাষায় কথা বলে।
নিস্তারিণী কলেজ
নিস্তারিণী কলেজ পশ্চিমবঙ্গের পুরুলিয়া জেলার একটি মহিলা কলেজ। দেশবন্ধু চিত্তরঞ্জনের জননী নিস্তারিণী দেবীর নামে নামাঙ্কিত এই কলেজটি প্রতিষ্ঠিত হয় ১৯৫৭ সালে। এটিই জেলার প্রথম মহিলা মহাবিদ্যালয়।
ইতিহাস
জেলার প্রথম শিক্ষাপ্রতিষ্ঠান জগন্নাথকিশোর কলেজ ছিল মূলত ছেলেদের কলেজ। সহশিক্ষা ব্যবস্থা এখানে থাকলেও জেলার অধিকাংশ অভিভাবক ও শিক্ষক ছিলেন সহশিক্ষার বিরুদ্ধে। এই কারণে তাঁরা পুরুলিয়ায় একটি মহিলা কলেজ স্থাপনের প্রয়োজনীয়তা অনুভব করেন। পুরুলিয়ার বঙ্গভুক্তির পর ১৭ অগস্ট ১৯৫৭ তারিখে জীমূতবাহন সেন প্রমুখ শহরের কিছু বিশিষ্ট মানুষের অনুরোধে এবং তদনীন্তন পশ্চিমবঙ্গের মুখ্যমন্ত্রী ডক্টর বিধানচন্দ্র রায়ের উদ্যোগে দেশবন্ধুর পিতা ভুবনমোহন দাশ ও জননী নিস্তারিণী দেবীর সুবৃহৎ বসতবাড়িতে নিস্তারিণী কলেজের প্রতিষ্ঠা হয়। বলা বাহুল্য, কলেজের নামকরণ দেশবন্ধুর জননীর নামেই। ১৯৫৮ সালের ৬ নভেম্বর ভারতের প্রথম রাষ্ট্রপতি ডক্টর রাজেন্দ্রপ্রসাদ কলেজের বর্তমান ভবনটির উদ্বোধন করেন। প্রথমে এই কলেজটি কলকাতা বিশ্ববিদ্যালয়ের অন্তর্ভুক্ত থাকলেও ১৯৬১ সালে এটি বর্ধমান বিশ্ববিদ্যালয়ের অন্তর্ভুক্ত হয়।
বর্তমান ব্যবস্থা
বর্তমানে এই কলেজে নয়টি বিষয়ে অনার্স-সহ মোট পনেরোটি বিষয় পড়ানো হয়। প্রায় ১২০০ জন ছাত্রী এখানে পড়েন। এছাড়া দূরশিক্ষার মাধ্যমে শিক্ষাদানের জন্য নেতাজি সুভাষ মুক্ত বিশ্ববিদ্যালয়ের একটি অধ্যয়ন কেন্দ্রও এই কলেজে অবস্থিত। ছাত্রীদের স্বনির্ভর করার জন্য এখানে কর্মমুখী কোর্সও পড়ানো হয়। ন্যাকের মূল্যায়ণে কলেজটি বি++ ক্যাটাগরিভুক্ত।
আবদুল কাদির মোল্লা সিটি কলেজ
আবদুল কাদির মোল্লা সিটি কলেজ বাংলাদেশের নরসিংদী জেলার একটি শিক্ষাপ্রতিষ্ঠান।
ইতিহাস
আবদুল কাদির মোল্লা ২০০৬ সালে নরসিংদীতে নিজ নামে কলেজটি প্রতিষ্ঠা করেন।
অবস্থান
ঢাকা - সিলেট মহাসড়কের পশ্চিম পার্শ্বে নরসিংদী জেলা সদরের বাসাইলে এটি অবস্থিত।
কলেজ ক্যাম্পাস
এতে রয়েছে একটি দ্বিতল প্রশাসনিক ভবন, চারটি একাডেমিক ভবন (একটি টিনশেড, একটি তিনতলা, দুইটি পাঁচতলা) নামায ঘর, কমনরুম, একটি ক্যান্টিন, অতিথি কক্ষসহ আধুনিক যন্ত্রপাতি সমৃদ্ধ বিজ্ঞানাগার, আইসিটি ল্যাব। ছাত্রদের জন্য রয়েছে ছাত্রাবাস এবং ছাত্রীদের জন্য তিনটি ছাত্রীনিবাস।
২০১৬ সালে কুমিল্লা ভিক্টোরিয়ান্স
প্লেয়ার ড্রাফট
২০১৬ সালের বিপিএল ড্রাফট ৩০ সেপ্টেম্বর অনুষ্ঠিত হয়েছিল। খসড়ার আগে, সাতটি ক্লাব ৩৮ জন বিদেশী খেলোয়াড়কে চুক্তিতে স্বাক্ষর করেছিল এবং প্রতিটি বিদ্যমান ফ্র্যাঞ্চাইজি ২০১৫ মৌসুম থেকে দুইজন স্বদেশী খেলোয়াড়কে ধরে রাখতে পেরেছিল। ১৩৩ জন স্থানীয় এবং ১৬৮ জন বিদেশী খেলোয়াড় সহ মোট ৩০১ জন খেলোয়াড় ড্রাফটে অংশ নেয়। ড্রাফট থেকে ৮৫ জন খেলোয়াড়কে বাছাই করা হয়।
ড্রাফট
কুমিল্লা ভিক্টোরিয়ান্স ৩০ সেপ্টেম্বর ২০১৬ তারিখে ড্রাফটে প্রবেশ করে, যেখানে দলটি নয়জন দেশীয় এবং ছয়জন বিদেশী খেলোয়াড়কে বেছে নেয়। বাংলাদেশ জাতীয় ক্রিকেট দলের অধিনায়ক মাশরাফি মুর্তজাকে দ্বিতীয় আসরেও দলটির নেতৃত্বে রাখা হয়েছে। পূর্ববর্তী মৌসুমে সফল হলেও মোহাম্মদ সালাহউদ্দিনকে কোচ হিসেবে রাখা হয়নি। কুমিল্লা ভিক্টোরিয়ান্সের এবারের আসরে প্রধান কোচ হিসেবে দেখা গিয়েছিল মিজানুর রহমান বাবুলকে।
ডাকাত কালীমন্দির, বাসুদেবপুর
ডাকাত কালীমন্দির পশ্চিমবঙ্গের হুগলি জেলার মগরার নিকট বাসুদেবপুর গ্রামে অবস্থিত একটি প্রাচীন কালী মন্দির।
বিবরণ
একচূড়াবিশিষ্ট ডাকাত কালীমন্দির বিখ্যাত রঘু ডাকাতের ভাই বুধো নামক এক ডাকাত প্রতিষ্ঠা করেন। বুধো ডাকাতের প্রতিষ্ঠিত কালীমূর্তিটির বর্তমানে কোন অস্তিত্ব নেই। সাত ফুট উচ্চ বর্তমান বিগ্রহটির পদতলে শায়িত শিব। বুধো ডাকাতের প্রতিষ্ঠিত হলেও এই কালী রঘু ডাকাতের কালী নামে জনপ্রিয় ও সিদ্ধেশ্বরী কালী হিসেবে পূজিতা হন।
ইতিহাস
কথিত আছে প্রায় ৫০০ বছর আগে বাগহাটির জয়পুরের বাসিন্দা বিধুভূষণ ঘোষ ও তার ভাই রঘু ঘোষ ঘন জঙ্গলের মধ্যে হিন্দু বিশ্বাস অনুযায়ী তাদের মায়ের মূর্তি স্থাপন করে। দিনের বেলায় দুই ভাই দিনমজুরের কাজ করলেও রাতে ধনী ও প্রভাবশালী ব্যক্তিদের বাড়িতে ডাকাতি করত। ডাকাতি করে আনা জিনিসপত্র এলাকার গরিব মানুষের মধ্যে বিলি করত। কিংবদন্তি, কারো বাড়িতে ডাকাতি করার আগে রঘু ডাকাত চিঠি দিয়ে বাড়ির গৃহকর্তাকে জানিয়ে দিত। রঘু ডাকাতের লোকজন রাস্তা দিয়ে যাওয়া কোনও মানুষকে ধরে বেঁধে রাখত। সন্ধ্যার পর পুরোহিতকে ডেকে এনে ঢাকঢোল বাজিয়ে নরবলি ও ল্যাটা মাছের পুজো দিয়ে দেহ মন্দিরের সামনে থাকা পুকুরে ভাসিয়ে দিত। তারপর মহাপ্রসাদ খেয়ে ডাকাতি করতে বের হত। ডাকাত দলের ভয়ে দুপুরের পর থেকে এই রাস্তা দিয়ে মানুষ চলাচল করত না। সাধক কবি রামপ্রসাদ সেন কোনও এক সময়ে এই রাস্তা ধরে ত্রিবেণী ফেরিঘাটে ফিরছিলেন। ওই সময়ে রঘু ডাকাতের লোকজন তাকে নরবলি দেওয়ার জন্য ধরে নিয়ে এসে বেঁধে রাখে। রাতে রামপ্রসাদকে বলি দেওয়ার জন্য সমস্ত প্রস্তুতি সেরে ফেলার পর বলি দেওয়ার আগের মুহূর্তে তিনি রঘু ডাকাতকে বলি দেওয়ার আগে মাকে একটি গান শোনানোর আর্জি করেন। সেই আর্জি মেনে রঘু ডাকাত গান শোনানোর অনুমতি দিলে রামপ্রসাদ ‘তিলেক দাঁড়া ওরে শমন বদন ভরে মাকে ডাকি’ বলে একটি গান ধরেন। তারপরেই রঘু ডাকাত বলির হাড়িকাঠে রামপ্রসাদের পরিবর্তে মাকে দেখতে পায়। এরপর থেকে রঘু ডাকাত বলি বন্ধ করে রামপ্রসাদের সেবার ব্যবস্থা করে। শুধু তাই নয়, পরের দিন সকালে নৌকায় করে রামপ্রসাদকে বাড়িতে পৌঁছে দিয়ে আসে। লোকমুখে কথিত আছে রঘু ডাকাত ও তার দলবল কোনও দিন ডাকাতি করতে গিয়ে মহিলাদের ওপর কখনও অত্যাচার করত না। মা সম্বোধন করে গায়ের গয়না ও অলংকার খুলে দেওয়ার জন্য অনুরোধ করত। ডাকাতি করা আনা জিনিসপত্র গরিব মানুষকে বিলিয়ে দিত বলে এলাকার মানুষের কাছে রঘু ডাকাত ভগবানের মতো ছিল।
রঘু ডাকাতের আমল থেকেই মন্দিরের পুজো চলছে। মন্দিরে নরবলির প্রথা বহু পূর্বে বন্ধ হয়েছে। তবে এখনও মানত করা ছাগবলি হয়।
আমরা পথে পথে যাব সারে সারে
আমরা পথে পথে যাব সারে সারে একটি রবীন্দ্রসঙ্গীত। এটি একটি বাংলা দেশাত্মবোধক গান। এটি ১৯০৫ খ্রিষ্টাব্দে (১৩১২ বঙ্গাব্দ) রচিত। এটির স্বরলিপিকার হলেন ইন্দিরা দেবী চৌধুরাণী। রবীন্দ্রনাথ ঠাকুর জীবিতকালে তাঁর স্বরচিত যে গানগুলো গ্রামোফোনে রেকর্ড করেছিলেন সেগুলোর মধ্যে এটি অন্যতম।
গানের কথা
আমরা       পথে পথে যাব সারে সারে,
তোমার     নাম গেয়ে ফিরিব দ্বারে দ্বারে ॥
বলব "জননীকে কে দিবি দান,
কে দিবি ধন তোরা কে দিবি প্রাণ'--
"তোদের         মা ডেকেছে' কব বারে বারে ॥
তোমার নামে প্রাণের সকল সুর
আপনি উঠবে বেজে সুধামধুর
মোদের     হৃদয়যন্ত্রেরই তারে তারে।
বেলা গেলে শেষে তোমারই পায়ে
এনে দেব সবার পূজা কুড়ায়ে
তোমার     সন্তানেরই দান ভারে ভারে ॥
সৌরেন বসু
সৌরেন বসু (২৫ জুন, ১৯২৪-১৭ আগস্ট ১৯৯৭) একজন বাঙালি কমিউনিস্ট বিপ্লবী এবং ভারতের নকশাল আন্দোলনের একজন নেতৃত্বদানকারী ব্যক্তিত্ব। ১৯৬৭ সালে ভারতের কমিউনিস্ট পার্টি (মার্কসবাদী)- এর কংগ্রেস সম্মেলনে তিনি সম্মেলন কেন্দ্রে মাও সেতুংয়ের একটি প্রতিকৃতির অনুপস্থিতি নিয়ে প্রশ্ন তুলেছিলেন। যখন ভারতের কমিউনিস্ট পার্টি (মার্কসবাদী-লেনিনবাদী) গঠিত হয়, তখন তিনি নতুন দলে যোগ দেন। পার্টি অভ্যন্তরে তিনি ভাদু দা নামে পরিচিত ছিলেন।
সৌরেন বসু চীনে ভ্রমণ করেন এবং তিনি ছিলেন সেইসব খুব কম সংখ্যক ভারতীয় মাওবাদীদের মধ্যে অন্যতম যারা চীনা নেতৃত্বের সাথে সরাসরি বৈঠক করেন। তিনি যখন ভারত ফিরে আসেন, তখন তিনি সিপিআই (এমএল) এর লাইনের প্রতি চীনা নেতাদের দ্বারা উত্থাপিত সমালোচনা উপস্থাপন করেন, কিন্তু তার মতামত সিপিআই (এমএল) নেতা চারু মজুমদার কৃত রণকৌশল দ্বারা কোণঠাসা হয়েছিল। চৌ এন-লাইয়ের সাথে তার কথোপকথনটি একটি পুস্তিকা আকারে প্রকাশিত হয়েছিলো। ১৯৭৯ সালে দীর্ঘদিন কারাবাসের পর তিনি মুক্তি পান।
লক্ষ্মী শ্রুতি সেত্তিপল্লী
লক্ষ্মী শ্রুতি সেত্তিপল্লী (জন্ম ১২ই জুন ১৯৯৬) হলেন একজন ভারতীয় স্কোয়াশ খেলোয়াড়। তিনি জাতীয় এবং আন্তর্জাতিক উভয় স্তরেই অনেক শিরোপা জিতেছেন। তিনি ১৭ বছর বয়স থেকে পেশাদার স্কোয়াশ খেলেছেন এবং ২০১৩ সালের আগস্ট মাসে বিশ্ব র‌্যাঙ্কিংয়ে ১৪৫-এ ছিলেন।
প্রাথমিক জীবন
লক্ষ্মী শ্রুতি ১৯৯৬ সালের ১২ই জুন চেন্নাইতে জন্মগ্রহণ করেন। তিনি ১২ বছর বয়সে স্কোয়াশ খেলা শুরু করেছিলেন। তাঁর বাবা এবং মায়ের নাম যথাক্রমে সুরেশ এবং বৈষ্ণবী সেত্তিপল্লী। তিনি মাদ্রাজ ক্রিকেট ক্লাবে খেলে নিজের স্কোয়াশ জীবন শুরু করেন এবং তারপরে জাতীয় কোচ সাইরাস পোঞ্চার অধীনে চেন্নাইয়ের আইসিএল-টিএনএসআরএ স্কোয়াশ একাডেমিতে প্রশিক্ষণ নেওয়া শুরু করেন। শ্রুতি লেডি অন্ডাল স্কুলের ছাত্রী। জাতীয় ও আন্তর্জাতিক স্কোয়াশ টুর্নামেন্টে তাঁর প্রদর্শনের জন্য তিনি "বর্ষসেরা ক্রীড়াবিদ" পুরস্কারে ভূষিত হয়েছেন। তিনি দিল্লিতে অনুষ্ঠিত অল ইন্ডিয়া পুঞ্জ লয়েডস টুর্নামেন্টে দলগত বিভাগে সোনা জিতেছিলেন।
ক্রীড়া জীবন
২০১২সালে ইউরোপীয় সার্কিটে, লক্ষ্মী শ্রুতি জীবনের সর্বোচ্চ মর্যাদাক্রম ৩০-এ পৌঁছেছিলেন, শ্রুতি প্রথম ভারতীয় খেলোয়াড় হিসেবে স্লোভাক জুনিয়র ওপেনে রৌপ্য জিতেছিলেন। তিনি ফিনল্যান্ড জুনিয়র ওপেনে ব্রোঞ্জ পদকও জিতেছিলেন। তাঁর অন্যান্য কৃতিত্বের মধ্যে রয়েছে চেন্নাই জুনিয়র ওপেনে স্বর্ণপদক এবং এপি ওপেনে রৌপ্য জয়। তিনি অস্ট্রেলিয়ান জুনিয়র ওপেন, স্প্যানিশ জুনিয়র ওপেন এবং ইন্ডিয়ান জুনিয়র ওপেনে শীর্ষ ৫-এ শেষ করেন। তিনি ১৭ বছর বয়সে পেশাদার স্কোয়াশ অ্যাসোসিয়েশনে প্রবেশ করেন এবং এক বছরের মধ্যে তাঁর পেশাদার জীবনের সর্বোচ্চ ১৪৫-এ পৌঁছন। পরে তিনি মার্কিন যুক্তরাষ্ট্রে চলে যান, সেখানে তিনি ওয়াশিংটন ডিসির জর্জ ওয়াশিংটন ইউনিভার্সিটি থেকে অর্গানাইজেশনাল সায়েন্সে মেজর এবং হিউম্যান সাইকোলজিতে মাইনর করে স্নাতক সম্পন্ন করেন। সাংগঠনিক বিজ্ঞানে ডিগ্রি অর্জনের সময় তিনি বিশ্ববিদ্যালয়ের একজন ভার্সিটি খেলোয়াড় ছিলেন।
টিম ডেভিড
টিমোথি হেজে ডেভিড (জন্ম: ১৬ মার্চ ১৯৯৬) সিঙ্গাপুর-অস্ট্রেলিয়ান ক্রিকেটার যিনি সিঙ্গাপুর জাতীয় ক্রিকেট দলের হয়ে খেলেন। ডেভিড সিঙ্গাপুরে জন্মগ্রহণ করেছিলেন। তার অস্ট্রেলিয়ান বংশোদ্ভূত বাবা রড ডেভিড ১৯৯৭ সালে ১৯৯৭ আইসিসি ট্রফিতে সিঙ্গাপুরের হয়ে খেলেছিলেন।
ডেভিড অস্ট্রেলিয়া ক্রিকেট খেলতেন। টুয়েন্টি২০ তার অভিষেক হয় পার্থ স্কর্চার্সের হয়ে ২০১৭-১৮ বিগ ব্যাশ লীগ মৌসুমে ১ জানুয়ারি ২০১৮ তারিখে।
২০১৯ সালের জুলাই মাসে, তাকে ২০১৮-১৯ আইসিসি টি২০ বিশ্বকাপ এশিয়া বাছাইপর্ব প্রতিযোগিতার আঞ্চলিক ফাইনালের আগে সিঙ্গাপুর ক্রিকেট দলের জন্য একটি প্রশিক্ষণ লীগের আয়োজন করা হয়েছিল। পরে একই মাসে, তাকে টুর্নামেন্টের আঞ্চলিক ফাইনালের জন্য সিঙ্গাপুরের টুয়েন্টি২০ আন্তর্জাতিক (টি২০আই) স্কোয়াডে তাকে তালিকাভূক্ত করা হয়েছিল। তিনি ২২ জুলাই ২০১৯ তারিখে কাতারের বিপরীতে সিঙ্গাপুরের হয়ে টুয়েন্টি২০ আন্তর্জাতিক ক্রিকেটে অভিষেক করেছিলেন।
অ্যানি স্প্রিঙ্কল
'''অ্যানি এম. স্প্রিঙ্কল (জন্ম এলেন এফ. স্টেইনবার্গ''' ২৩ জুলাই, ১৯৫৪) একজন প্রত্যয়িত যৌন বিশেষজ্ঞ, যৌন শিক্ষাবিদ, যৌনকর্মী, নারীবাদী স্ট্রিপার, পর্নোগ্রাফিক অভিনেত্রী, কেবল টেলিভিশন হোস্ট, মার্কিন নারীবাদী পর্ন সম্পাদক ম্যাগাজিন লেখক এবং অশ্লীল ছবির প্রযোজক। তিনি ১৯৮৬ সালে স্কুল অফ ভিজ্যুয়াল আর্টস থেকে ফটোগ্রাফিতে বিএ এবং ১৯৯২ সালে সান ফ্রান্সিসকো ইনস্টিটিউট ফর অ্যাডভান্সড স্টাডি অফ হিউম্যান সেক্সুয়ালিটি থেকে মানব যৌনতায় পিএইচডি ডিগ্রি লাভ করেন।  স্প্রিঙ্কল বর্তমানে একজন পারফরম্যান্স আর্টিস্ট, ভিজ্যুয়াল আর্টিস্ট, চলচ্চিত্র নির্মাতা, লেখক এবং যৌন শিক্ষাবিদ হিসেবে কাজ করেন। স্প্রিঙ্কল, একজন স্ব-বর্ণিত ইকোসেক্সুয়াল, দীর্ঘদিনের সঙ্গী বেথ স্টিফেনসকে কানাডায় ১৪ জানুয়ারি, ২০০৭-এ বিয়ে করেন।
লোহারি গেট, লাহোর
ডান|থাম্ব|250x250পিক্সেল|লাহোরি গেট মসজিদ লাহোরি গেট বা লোহারি গেট পাকিস্তানের লাহোর শহরের প্রাচীর ঘেরা শহরে অবস্থিত। লাহোরি গেট হল লাহোরের প্রাচীরঘেরা শহরের ১৩টি প্রবেশদ্বারের মধ্যে একটি।
পুরনো শহরের অন্যতম প্রাচীন তোরণ হওয়ায় লাহোরি গেট লোহারি গেট নামেও পরিচিত। কিছু ইতিহাসবিদদের মতে লাহোরের আদি (পুরনো) শহরটি মূলত ইছড়ার কাছে অবস্থিত ছিল ও এই তোরণটি ঐ দিকে প্রতিষ্ঠিত হয়েছিল। তাই এর নাম হয়েছে লাহোরি গেট। নামটির সাথে উর্দু ভাষার সম্পর্ক বিদ্যমান, যেখানে "লোহার" অর্থ কামার। এভাবে নামকরণের পেছনে এটিও আরেকটি কারণ হতে পারে। তবে এখানে কামাররা বসবাস করতেন বা কাজ করতেন এমন কোনো সুনির্দিষ্ট প্রমাণ পাওয়া যায় না।
লাহোরি বাজার
মুঘল শাসনামলে প্রাচীর শহরটির দুটি বিখ্যাত বিভাগ গুজার বাহার খান ও গুজার মাছি হাট্টা এই গেট দ্বারা সংযুক্ত ছিল। দুর্ভাগ্যবশত ১৮শ শতাব্দীর নৈরাজ্যিক শাসনের সময় লোহারি গেট ছাড়া শহরের সমস্ত গেট এবং অন্য দুটি গেট দেওয়াল দিয়ে ঘিরে দেওয়া হয়েছিল। লোহারি গেটের বর্তমান ভবনটি ১৮৬৪ সালে পাঞ্জাবের তৎকালীন গভর্নর স্যার রবার্ট মন্টগোমারি দ্বারা পুনর্নির্মাণ করা হয়েছিল।
গুলবাহার বেগম
মহারানি গুলবাহার বেগম (মৃত্যু ১৮৬৩) ছিলেন শিখ সাম্রাজ্যের প্রতিষ্ঠাতা মহারাজা রঞ্জিত সিংয়ের এক স্ত্রী। ১৮৩৩ সালে তাঁদের বিবাহ হয়েছিল। তার আগে তিনি অমৃতসরের একজন নর্তকী ছিলেন।
জীবনী
গুল বেগম ছিলেন অমৃতসরের একজন পাঞ্জাবি মুসলমান পরিবারের নর্তকী। ১৮৩১ সালের অক্টোবরে রূপনগরে ব্রিটিশ গভর্নর জেনারেল লর্ড উইলিয়াম বেন্টিংকের সাথে সাক্ষাতের সময় গুল বেগম মহারাজার ইংরেজ অতিথিদের সামনে নেচেছিলেন। তাঁর নাচ দেখে রঞ্জিত সিং তাঁর প্রতি বিমোহিত হয়ে পড়েন, এবং অবশেষে তাঁকে বিবাহিত স্ত্রী হিসাবে নিয়ে আসেন। এমন এক মহিলাকে তিনি বিবাহ করেছিলেন, যাঁর মর্যাদা তাঁর নিজের সাথে মেলেনি। এই কারণে তিনি পরবর্তীকালে স্বর্ণ মন্দির পরিদর্শন করেছিলেন।
তাঁরা ১৮৩৩ সালে বিয়ে করেন। বিয়ের আগে গোঁড়া মহল থেকে বিরোধিতা এসেছিল, তারা দাবি করেছিল যে গুলকে শিখধর্ম গ্রহণ করতে হবে। তবে মহারাজা এর বিরোধিতা করেছিলেন এবং গুলবাহারকে ধর্ম পরিবর্তন করতে হয়নি। রাজ দরবারের দিনলিপিকার সোহন লালের লেখা থেকে জানা যায় যে বিয়ের দিন মহারাজা জাফরান রংঙের বস্ত্র পরিধান করেছিলেন এবং অলঙ্কার ও গহনা দিয়ে নিজেকে সজ্জিত করেছিলেন। গুলবাহার হলুদ রংঙের পোশাক পরেছিলেন, তাঁর নাকে সোনার ওপর মুক্তো বসানো নাকছাবি পরানো হয়েছিল। তাঁর হাত ও পা মেহেদি দিয়ে লাল রঙে রঞ্জিত করা হয়েছিল এবং তাঁকে হীরা বসানো সোনার অলঙ্কারে সজ্জিত করা হয়েছিল। বিবাহ উদযাপনের অংশ হিসাবে, তাঁর ভাইদের একটি জায়গীর দেওয়া হয়েছিল এবং একটি নবাবি উপাধি দেওয়া হয়েছিল।
তাঁদের বিয়ের পর মহারাজা রঞ্জিত সিং তাঁর মহারানির নাম পরিবর্তন করে গুলবাহার বেগম রাখেন এবং তাঁকে অন্যান্য ভদ্র মহিলাদের উপরে একটি অবস্থানে উন্নীত করেন। সেই মহিলাদের দায়িত্ব দেওয়া হয়েছিল বেগমের পা মালিশ করে দেওয়ার। গুলবাহার পর্দা প্রথা পালন করেননি এবং প্রায়ই তাঁকে মিছিলের সময় মহারাজার সাথে রাজকীয় হাতির উপর দেখা যেত। তাঁকে রং মহল এবং হাভেলি মিয়াঁ খানের মধ্যবর্তী একটি অংশে একটি প্রাসাদ দেওয়া হয়েছিল।
মৃত্যু
তিনি ১৮৬৩ সালে লাহোরে মারা যান।
ভূপতি মজুমদার
ভূপতি মজুমদার  (১ জানুয়ারি, ১৮৯০―২৩ মার্চ, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনেবাঘা যতীনের অগ্নিমন্ত্রে দীক্ষিত অন্যতম ব্যক্তিত্ব এবং পরবর্তীতে স্বাধীনতোত্তর কালের এক রাজনৈতিক ব্যক্তিত্ব।
জন্ম ও প্রারম্ভিক জীবন
ভূপতি মজুমদারের জন্ম ১৮৯০ খ্রিস্টাব্দের ১লা জানুয়ারি ব্রিটিশ ভারতের অধুনা পশ্চিমবঙ্গের হুগলি জেলার গুপ্তিপাড়ায়। তার পিতার নাম নীলমাধব মজুমদার। তিনি বাল্যশিক্ষা লাভ করেন তার মায়ের কাছ থেকে। ১৯০৬ খ্রিস্টাব্দে প্রবেশিকা পরীক্ষায় উত্তীর্ণ হয়ে হুগলি কলেজে ভর্তি হন এবং আইএসসি ও বিএ পাস করেন।
বিপ্লবী ক্রিয়াকলাপ
ভূপতি মজুমদার (১ জানুয়ারি, ১৮৯০―২৩ মার্চ, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনেবাঘা যতীনের অগ্নিমন্ত্রে দীক্ষিত অন্যতম ব্যক্তিত্ব এবং পরবর্তীতে স্বাধীনতোত্তর কালের এক রাজনৈতিক ব্যক্তিত্ব।[১] অল্প বয়সেই ভূপতি মজুমদার বিপ্লবী যতীন্দ্রনাথ মুখোপাধ্যায়ের কাছে অগ্নিমন্ত্রে দীক্ষা নেন এবং বিপ্লবী ক্রিয়াকলাপে যুক্ত হন। কলেজে ভর্তির সময়ে বঙ্গভঙ্গের বিরোধী আন্দোলনে যুক্ত হওয়ার কারণে গ্রেফতার ও কারারুদ্ধ হন। ঐ বৎসরেই তিনি কলকাতায় অনুষ্ঠিত "শিবাজী উৎসবে" হন। তিনি ১৯০৭ খ্রিস্টাব্দে কলকাতার যাদবপুরে জাতীয় শিক্ষা পরিষদে যোগ দেন। ভারতীয় জাতীয় কংগ্রেস, যুগান্তর দল ও স্বরাজ্য পার্টির নেতাদের সঙ্গে তার ঘনিষ্ঠ সম্পর্ক ছিল। ভারতের বাইরে বিভিন্ন দেশে অবস্থানকারী বিপ্লবীদের সঙ্গে সংযোগ স্থাপনের উদ্দেশ্যে তিনি ১৯১১ খ্রিস্টাব্দে প্রথমে আমেরিকায় যান, কিন্তু অর্থের অভাবে ইউরোপ হতে ফিরে আসেন। পরে অবশ্য সিঙ্গাপুর হয়ে আমেরিকা যান এবং ১৯১৫ খ্রিস্টাব্দে ফেরার সময় ইন্দোনেশিয়ায় গ্রেফতার হন। ১৯২৩ খ্রিস্টাব্দে তিনি দেশবন্ধু চিত্তরঞ্জন দাশের স্বরাজ্য দলে যোগ দেন। এর কিছুদিন পর তিনি জাতীয় কংগ্রেসের বাংলা শাখার সম্পাদক নির্বাচিত হন। ১৯৩০ খ্রিস্টাব্দের ১৮ই এপ্রিল চট্টগ্রাম অস্ত্রাগার লুন্ঠনের অভিযোগে দীর্ঘদিন কারারুদ্ধ থাকেন। ভারত ছাড়ো আন্দোলনেও তাকে কারাবরণ করতে হয়। তিনি ধর্মের ভিত্তিতে দেশবিভাগের পক্ষপাতী ছিলেন না। দেশ স্বাধীনতার পর তিনি পূর্ব পাকিস্তানে (বর্তমানে বাংলাদেশে) নেলী সেনগুপ্তের সঙ্গে একযোগে কাজ করেছেন।
রাজনীতি
পশ্চিমবঙ্গে ফিরে তিনি প্রফুল্লচন্দ্র ঘোষের মন্ত্রী সভায় ও পরে বিধানচন্দ্র রায়ের মন্ত্রীসভায় যোগ দেন। আমৃত্যু তিনি সংসদীয় রাজনীতিতে প্রত্যক্ষভাবে যুক্ত ছিলেন অন্ততঃপক্ষে বিধানসভার নির্বাচিত সদস্য হিসাবে। দুবার নির্বাচনে পরাজিত হয়েছিলেন। একবার শম্ভু ঘোষের কাছে। কিন্ত ১৯৭১ ও ১৯৭২ এর নির্বাচনে তিনি জয়যুক্ত হন চুঁচুড়া বিধানসভা কেন্দ্র থেকে। তিনি একাধারে সি এ বি ও আই এফ এর সভাপতির দায়িত্ব ভার সামলে ছিলেন। তিনি Nutrition Board এর সভাপতি হিসেবেও দীর্ঘ সময়ে কর্মরত ছিলেন। তিনি ছিলেন‌ সৌমেন্দ্রনাথ ঠাকুরের ঘনিষ্ট সুহৃদ।
মৃত্যু
ভূপতি মজুমদার ১৯৭৩ খ্রিস্টাব্দের ২৭শে মার্চ ৮৩ বৎসর বয়সে কলকাতায় প্রয়াত হন।
== । ভূপতি মজুমদার (১ জানুয়ারি, ১৮৯০―২৩ মার্চ, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনেবাঘা যতীনের অগ্নিমন্ত্রে দীক্ষিত অন্যতম ব্যক্তিত্ব এবং পরবর্তীতে স্বাধীনতোত্তর কালের এক রাজনৈতিক ব্যক্তিত্ব।[১] ==
সম্পাদনা
== ভূপতি মজুমদারের জন্ম ১৮৯০ খ্রিস্টাব্দের ১লা জানুয়ারি ব্রিটিশ ভারতের অধুনা পশ্চিমবঙ্গের হুগলি জেলার গুপ্তিপাড়ায়। তার পিতার নাম নীলমাধব মজুমদার। তিনি বাল্যশিক্ষা লাভ করেন তার মায়ের কাছ থেকে। ১৯০৬ খ্রিস্টাব্দে প্রবেশিকা পরীক্ষায় উত্তীর্ণ হয়ে হুগলি কলেজে ভর্তি হন এবং আইএসসি ও বিএ পাস করেন। ==
== পশ্চিমবঙ্গে ফিরে তিনি প্রফুল্লচন্দ্র ঘোষের মন্ত্রী সভায় ও পরে বিধানচন্দ্র রায়ের মন্ত্রীসভায় যোগ দেন। পরবর্তীতে দু'বার নির্বাচনে পরাজয় বরণ করেন তবে পুনরায় জয়লাভ করে বিধানসভার সদস্য হন।এবং আমৃত্যু বিধানসভার সদস্য ছিলেন। ১৯৫৩ খ্রিস্টাব্দ হতে দীর্ঘ দশ বৎসর তিনি জাতীয় শিক্ষা পরিষদের সঙ্গে যুক্ত ছিলেন এবং শেষের দিকে সভাপতি ছিলেন। সুবক্তা এবং সংগীত রচয়িতা হিসেবে তার পরিচিতি ছিল। অকৃতদার এই বিপ্লবী কর্মীর প্রায়শই বেদান্ত মঠে যাতায়াত ছিল। সৌমেন্দ্র নাথ ঠাকুরের সাথে গভীর হৃদ্যতা ছিল ওঁর। ==
মেরাজুল হক
মেরাজুল হক (জন্ম: ১৪ ডিসেম্বর ১৯৮৬) বাংলাদেশের একজন প্রাক্তন লিস্ট এ ক্রিকেটার। ১২ এপ্রিল ২০১৭ সালে ঢাকা প্রিমিয়ার ডিভিশন ক্রিকেট লিগে ব্রাদার্স ইউনিয়নের হয়ে খেলেন।
পাবনা-৩
পাবনা-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পাবনা জেলায় অবস্থিত জাতীয় সংসদের ৭০নং আসন।
রঘুনাথপুর কলেজ
বর্তমান ব্যবস্থা
শুরুতে কলেজে ইউ ই ও বিএ-এর ক্লাস নেওয়া হত। বর্তমানে এর সঙ্গে বিএসসি ও বিকম পাঠ্যক্রমও পড়ানো হয়ে থাকে। আটটি বিষয়ে অনার্স-সহ পড়ানো হয় মোট তেরোটি বিষয়। ছাত্রছাত্রীর সংখ্যা প্রায় ২২০০ জন। ন্যাক কলেজটির মূল্যায়ন করে থাকে।
মালয়েশিয়ান ক্রিকেট অ্যাসোসিয়েশন
মালয়েশিয়ান ক্রিকেট অ্যাসোসিয়েশন হচ্ছে মালয়েশিয়ায় ক্রিকেট খেলা পরিচালনাকারী কর্মকর্তা পর্ষদের একটি অফিসিয়াল সংস্থা। তার বর্তমান সদর দপ্তর রয়েছে কুয়ালালামপুর, মালয়েশিয়ায়। মালয়েশিয়ার ক্রিকেট অ্যাসোসিয়েশন হচ্ছে আন্তর্জাতিক ক্রিকেট কাউন্সিলে মালয়েশিয়ার প্রতিনিধিত্বকারী একটি সংস্থা। সংস্থাটি ১৯৬৭ সাল থেকে আইসিসির সহযোগী সদস্য। ১৯৮৩ সাল থেকে সংস্থাটি এশিয়ান ক্রিকেট কাউন্সিলেরও সদস্য।
হ্যামলেট (অভিঘাত খাদ)
হ্যামলেট (ইংরেজি: Hamlet) হল ইউরেনাসের প্রাকৃতিক উপগ্রহ ওবেরনের পৃষ্ঠভাগের জ্ঞাত অংশটিতে অবস্থিত বৃহত্তম অভিঘাত খাদ। এটির ব্যাস প্রায় ২০৬ কিলোমিটার। খাদটির নামকরণ করা হয়েছে উইলিয়াম শেকসপিয়র রচিত হ্যামলেট নাটকের নামচরিত্রটির নামানুসারে। খাদটির তলদেশ অন্ধকার এবং উজ্জ্বল রশ্মির একটি মণ্ডল খাদটিকে ঘরে রয়েছে। এই রশ্মি মণ্ডলটি প্রকৃতপক্ষে একটি সংঘর্ষের ফলে উৎক্ষিপ্ত বরফ। তলদেশের অন্ধকারাচ্ছন্ন বস্তুর প্রকৃতি অজ্ঞাত। তবে সম্ববত এটি গভীর তলদেশে হৈম অগ্ন্যুৎপাতের ফলে সৃষ্ট। ১৯৮৬ সালের জানুয়ারি মাসে ভয়েজার ২ মহাকাশযান প্রথম এই অভিঘাত খাদটির ছবি তুলেছিল।
বিদাসার
বিদাসার (Bidasar) ভারতের রাজস্থান রাজ্যের চুরু জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০৪ মিটার (৯৯৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বিদাসার শহরের জনসংখ্যা হল ৩০,১০৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৪৫%। পুরুষদের মধ্যে সাক্ষরতার হার ৫৬% এবং নারীদের মধ্যে এই হার ৩৪%। সারা ভারতের সাক্ষরতার হার ৫৯.৫%, তার চাইতে বিদাসার এর সাক্ষরতার হার কম।
এই শহরের জনসংখ্যার ১৯% হল ৬ বছর বা তার কম বয়সী।
ব্যক্তিত্বের অর্চনা
ডান|থাম্ব| সোভিয়েত পোস্টারে [[যোসেফ স্তালিন|স্ট্যালিন, সোভিয়েত আজারবাইজান, ১৯৩৮ সাল]] ব্যক্তিত্বের অর্চনা  বা নেতার অর্চনা বা ব্যক্তি পূজা (Cult of Personality) বলতে বোঝায় যখন একটি দেশের শাসনব্যবস্থা অথবা একজন শাসক বিভিন্ন কৌশল যেমন গণমাধ্যম, অপপ্রচার, বড় মিথ্যা, প্রদর্শনী, শিল্পকলা, দেশপ্রেম,  সরকার সমর্থিত আন্দোলন এবং সমাবেশ; এইগুলো ব্যবহার করে চাটুকারিতা এবং প্রশংসার মধ্য দিয়ে  মানুষের মনে ঐ নেতার একটি আদর্শিক, বীরত্বপূর্ণ এবং উপাসনামূলক চিত্র তৈরি করে। সাধারণত রাষ্ট্র নিজে বা একদলীয় সরকারের দল কিংবা রাষ্ট্রের প্রভাবশালী দল সামাজিক প্রকৌশল দ্বারা এটি প্রতিষ্ঠিত করে। এই বৈশিষ্ট্য বাদ দিলে এটিকে এক প্রকার "দেবত্বারোপ" মতবাদের মত বলা যায়। এই ব্যক্তিত্বের অর্চনা সাধারণত কর্তৃত্ববাদী বা স্বৈরাচারী দেশগুলিতে দেখা যায়।
১৯৫৬ সালে সোভিয়েত ইউনিয়নের কমিউনিস্ট পার্টির ২০ তম কংগ্রেসের শেষ দিনে ক্রুশ্চেভের ব্যক্তিত্বের অর্চনা ও এটির ফলাফল নামক গোপন বক্তৃতায় এই শব্দটি প্রথম ব্যবহার করেন। ভাষণটিতে কমিউনিস্ট পার্টির প্রথম সেক্রেটারি এবং দেশটির প্রধান নেতা ক্রুশ্চেভ তাঁর পূর্বসূরি জোসেফ স্টালিনের সিংহীকরণ এবং আদর্শীকরণের সমালোচনা করেছিলেন এবং একইসাথে তখনকার কমিউনিস্ট সমসাময়িক মাও সেতুং-র মতবাদ যে মূল মার্কসবাদী মতবাদের বিরোধী ছিলো তাও তিনি বলেন। সোভিয়েত ইউনিয়নে বি-স্তালিনীকরণের (De-stalinization) অংশ হিসেবে এই গোপন ভাষণটি প্রকাশ্যে আনা হয়।
পটভূমি
বাম|থাম্ব|240x240পিক্সেল|প্রাইমা পোর্টার অগাস্টাস, খ্রিষ্টীয় প্রথম শতাব্দী প্রাচীন রোমের রাজ্যের সম্রাট এবং তাঁদের পরিবারের কিছু সদস্যদের মধ্যে এ ধরনের ব্যক্তি-কেন্দ্রিক অর্চনা প্রথমে চিহ্নিত করা হয়। ইতিহাস জুড়ে রাজা এবং রাষ্ট্রপ্রধানদের প্রায়শই প্রচুর শ্রদ্ধার সাথে এবং অতিমানবিক গুণাবলির অধিকারী হিসেবে ধরা হত। রাজার শাশ্বত অধিকারের নীতি আনুযায়ী, উদাহরণস্বরূপ, মধ্যযুগীয় ইউরোপে 'ঈশ্বরের ইচ্ছাতেই' শাসকরা অধীনস্থ হয়েছে বলে বলা হত। । প্রাচীন মিশর, জাপান সাম্রাজ্য, ইনকা, অ্যাজটেক, তিব্বত, শ্যামদেশ (বর্তমানে থাইল্যান্ড) এবং রোমান সাম্রাজ্যে রাজা ও সম্রাটদের "ঐশ্বিরিক-রাজা" হিসাবে সংজ্ঞায়িত করা হত।
১৮ ও ১৯ শতকে ইউরোপ এবং উত্তর আমেরিকাতে গণতান্ত্রিক এবং ধর্মনিরপেক্ষ মতবাদগুলি ছড়িয়ে পড়ায় শাসকশ্রেণিদের পক্ষে এই ধারণাটা মানুষের উপর চাপিয়ে দেয়া ক্রমশ কঠিন হয়ে পড়েছিল। তবে বেতারেরর মতো গণমাধ্যম বিকাশের ফলে রাজনৈতিক নেতারা জনগণের কাছে নিজেদের ইতিবাচক ভাবমূর্তি খুব সুন্দরভাবে প্রচার করতে পারছিল। যা আগে কখনও সম্ভব ছিলো না। ঠিক এভাবেই এই ২০ শতাব্দীতেই সবচেয়ে বেশি  কুখ্যাত এরকম শাসকের আবির্ভাব হয়। প্রায়শই এরা রাজনৈতিক ধর্মের মোড়কেই এটি করতো।
"Personality cult" (ব্যক্তিত্বের অর্চনা) শব্দটি সম্ভবত ইংরেজিতে ১৮০০-১৮৫০ সালের দিকে ফরাসি ও জার্মান ভাষায় সমসাময়িক ব্যবহারের সাথে সাথেই ব্যবহৃত হয়েছিলো। প্রথমে এটির কোনো রাজনৈতিক ধারণা ছিল না তবে পরিবর্তে রোমান্টিক "Genius cult"-এর সাথে ঘনিষ্ঠভাবে সম্পর্কিত ছিল। কার্ল মার্ক্সের জার্মান রাজনৈতিক কর্মী উইলহেলম ব্লোসকে ১০ নভেম্বর ১৮৭৭-তে লেখা একটি চিঠিতে এই শব্দটির প্রথম রাজনৈতিক ব্যবহার করা হয়। ডান|থাম্ব|275x275পিক্সেল| উত্তর কোরীয়রা মনসুডে গ্র্যান্ড স্মৃতিসৌধে [[কিম ইল-সাং|কিম ইল-গাঙা (বাম) এবং কিম জং- ইল- এর মূর্তির সামনে মাথা নত করছেন]]
বৈশিষ্ট্য
কোনো নেতার মধ্যে এই ব্যক্তিত্বের অর্চনা কীভাবে গড়ে উঠে তা সম্পর্কে বিভিন্ন মতামত রয়েছে। ঐতিহাসিক ইয়ান পাম্পার লিখেছেন যে, আধুনিক কালের ব্যক্তিত্ব অর্চনা পাঁচটি বৈশিষ্ট্য প্রদর্শন করে যা তাঁদেরকে তাঁদের "পূর্বসূরিদের" থেকে আলাদা রাখে: এইসব অর্চনা হবে 'ধর্মনিরপেক্ষ' এবং "জনপ্রিয় সার্বভৌমত্বের প্রতীক"; নেতা সবসময় পুরুষ হবে; কেবল শাসক শ্রেণজদের টার্গেট না করে তাঁরা গোটা জনগোষ্ঠীকে টার্গেট করে; তাঁরা গণমাধ্যম ব্যবহার করে; যেখানে "প্রতিদ্বন্দ্বী অর্চনার সংস্কৃতি"কে বাধা দেওয়ার জন্য গণমাধ্যমগুলোকে যথেষ্ট নিয়ন্ত্রণ করার ক্ষেত্রে তাঁরা সবসময় মুখিয়ে থাকে।
গোপাল মিশ্র
গোপাল মিশ্র (জন্ম ১৫ শতকে) আসামের কামরূপ অঞ্চলের একজন ১৬ শতকের বৈষ্ণব কবি এবং পণ্ডিত ছিলেন। গোপাল মিশ্র ছিলেন দামোদর দেবের শিষ্য ও সহকর্মী।
অলিম্পিয়াকোস ফুটবল ক্লাব
অলিম্পিয়াকোস ফুটবল ক্লাব (ΠΑΕ Ολυμπιακός Σ.Φ.Π. ; সংক্ষিপ্ত নাম অলিম্পিয়াকোস, অলিম্পিয়াকোস পিরেয়াস অথবা পূর্ণ নাম অলিম্পিয়াকোস সিএফপি Oλυμπιακός Σύνδεσμος Φιλάθλων Πειραιώς অথবা অলিম্পিয়াকোস সিন্দেসমোস ফিলাথলন পিরেয়াস, "পিরেয়াসের ভক্তদের অলিম্পিক ক্লাব" নামে পরিচিত) হচ্ছে একটি গ্রীক পেশাদার ফুটবল ক্লাব, যার সদর দফতর পিরেয়াসে অবস্থিত। এই ক্লাবটি বড় মাল্টি-স্পোর্টস ক্লাব অলিম্পিয়াকোস সিএফপি-এর অংশ, তাদের নামটি প্রাচীন অলিম্পিক গেমস থেকে অনুপ্রাণিত হয়েছিল এবং ক্লাবের প্রতীক, লরেল-মুকুটযুক্ত অলিম্পিক অ্যাথলিটের পাশাপাশি প্রাচীন গ্রীসের অলিম্পিক আদর্শের প্রতীক। এই ক্লাবের সকল হোম ম্যাচ পিরেয়াসের কারাইস্কাকিস স্টেডিয়ামে খেলে থাকে, যার ধারণক্ষমতা ৩২,১১৫ জন।
এই ক্লাবটি ১৯২৫ সালের ১০ই মার্চ তারিখে প্রতিষ্ঠা হয়েছিল, অলিম্পিয়াকোস গ্রীক ফুটবল ইতিহাসের সর্বাধিক সফল ক্লাব, ক্লাবটি ৪৭টি লীগ, ২৮টি কাপ (১টি ডাবল) এবং ৪টি সুপার কাপ জয়লাভ করেছে, সবগুলো শিরোপাই রেকর্ড সংখ্যক বার জয়লাভ করেছে। এই ক্লাবটি সর্বমোট ৭৫টি জাতীয় শিরোপা জয়লাভ করেছে; যা শিরোপা জয়ের দিক থেকে বিশ্বের সকল দলের মধ্যে ৯ম স্থানে রয়েছে। এই ক্লাবের আধিপত্যপূর্ণ সাফল্যের আরও প্রমাণ অন্যান্য গ্রীক ক্লাবগুলোর সাথে সম্মিলিতভাবে ৩৯টি লীগ শিরোপা জয়, অন্যদিকে টানা ৭ বার গ্রীক লীগের শিরোপা জয়ের অলিম্পিয়াকোস এর রেকর্ড রয়েছে।
প্রমেয় শ্লোক
প্রমেয় শ্লোক হল একটি শ্লোক যা বেদান্তের দ্বৈত দর্শনের দার্শনিক ব্যাসতীর্থ দ্বারা রচিত। শ্লোকটি দ্বৈত বা তত্ত্ববাদের নয়টি মৌলিক নীতির সংক্ষিপ্তসার করে,  যা মধ্বাচার্য কর্তৃক প্রতিষ্ঠিত দর্শনের একটি দর্শন। এই শ্লোকের সঠিক উপলব্ধি তত্ত্ববাদের মৌলিক নীতিগুলিকে দৃঢ়ভাবে উপলব্ধি করার সমতুল্য।
বিভিন্ন লিপিতে শ্লোকটি
কন্নড় লিপিতে:
ಶ್ರೀಮನ್ಮಧ್ವಮತೇ ಹರಿಃ ಪರತರಃ ಸತ್ಯಂ ಜಗತ್ತತ್ವತೋ
ಮುಕ್ತಿರ್ನೈಜ ಸುಖಾನುಭೂತಿರಮಲ ಭಕ್ತಿಶ್ಚ ತತ್ಸಾಧನಂ
ಹ್ಯಕ್ಷಾದಿತ್ರಿತಯಂ ಪ್ರಮಾಣಮಖಿಲಾಮ್ನಾಯೈಕವೇದ್ಯೋ ಹರಿಃ ||
দেবনাগরীতে:
श्रीमन्मध्वमते हरिः परतरः सत्यं जगत्तत्त्वतो
भेदो जीवगणा हरेरनुचराः नीचोच्चभावं गताः।
मुक्तिर्नैजसुखानुभूतिरमला भक्तिश्च तत्साधनम्
ह्यक्षादित्रितयं प्रमाणमखिलाम्नायैकवेद्यो हरिः ॥
ইংরেজিতে:
যিশুর ঐতিহাসিক সত্যতা
ইসলাম, খ্রিস্টান ও বাহাই - এই তিনটি ধর্মে, যিশুর ঐতিহাসিক সত্যতাকে তাদের ধর্মগ্রন্থসমূহের ভিত্তিতে স্বতঃসিদ্ধভাবে গ্রহণ করা হয়েছে। তথাপি, এটাও সত্য যে, যিশুর সমসাময়িককালের এমন কোনো দলিল আজও পাওয়া যায় নি, যাতে যিশুর অস্তিত্বের কোনো উল্লেখ আছে। যিশুর সবচেয়ে প্রাচীন উল্লেখ হল নতুন বাইবেল, আধুনিক ইতিহাসবিদদের মতে যার রচনাকাল যিশুর অনুমিত মৃত্যুকালের কয়েক দশক পর। ধর্ম তিনটিতে যিশুকে মসিহ মনে করা হয়, যদিও মসিহের ভূমিকা প্রসঙ্গে ধর্মসমূহের ধারণা ভিন্ন। অপরদিকে ধর্মনিরপেক্ষ ইতিহাসবিদ ও অন্যান্য ধর্মের (যেমন ইহুদি ধর্ম ) অনুসারীগণ যিশুকে একজন সাধারণ মানুষ বলে মনে করেন, এমনকি অনেকে মনে করেন যিশু বলে আসলে কেউ কখনো ছিলো না।
অনেক বিশেষজ্ঞ মনে করেন বাইবেলে যিশুর জীবনের যে বর্ণনা তা নিরপেক্ষ কোনো ঐতিহাসিক দলিল নয়, বরং নতুন বিশ্বাস প্রতিষ্ঠার তাগিদে লিখিত কোনো ঐতিহাসিক ব্যক্তিত্বের জীবনের উপর ধর্মীয় বা পৌরাণিক রচনা। সেক্ষেত্রে, কোন বর্ণনাটি ঐতিহাসিক সত্য, আর কোন বর্ণনাটি নয়, তা আলাদা করা ইতিহাসবিদদের জন্য কঠিন একটি কাজ। বর্ণনার অনেক অংশ অতিরঞ্জিত, কোনো উপকথা হতে গৃহীত বা সম্পূর্ণ বানোয়াট হতে পারে। এমনকি, ঐতিহাসিকভাবে সত্য বর্ণনাসমূহও পুনঃবর্ণনায় পরিবর্তন হয়ে থাকতে পারে বলে তারা মনে করেন।
সুসমাচার
একাদশ শতাব্দীর বাইজেন্টাইন পাণ্ডুলিপিতে সুসমাচারের  ইঞ্জিলগুলি হ'ল যিশু এবং তাঁর প্রতিষ্ঠিত ধর্মীয় আন্দোলনের ঐতিহাসিক তথ্যের প্রাথমিক উৎস । এই ধর্মীয় সুসমাচারগুলি হল- ম্যাথিউয়ের সুসমাচার, মার্কের সুসমাচার এবং লূকের সুসমাচার । এগুলি আরামাইক ভাষায় কথা বলা যিশু নামে একজন ইহুদীর জীবন, ধর্মপ্রচার, ক্রশবিদ্ধকরণ এবং পুনরুত্থানের বিবরণ দেয়। গ্রন্থগুলির উৎস সম্পর্কে বিভিন্ন অনুমান রয়েছে ।কারণ নিউ টেস্টামেন্টের সুসমাচারগুলি গ্রীক ভাষায়িত সম্প্রদায়ের জন্য গ্রীক ভাষায় রচিত হয়েছিল। পরে সিরিয়াক, লাতিন এবং কপটিক ভাষায় অনুবাদ করা হয়েছিল।  গসপেল বা গসপেল গুলির নির্ভরযোগ্যতা অধ্যয়ন করার সময় ঐতিহাসিকরা প্রায়শই প্রেরিতদের প্রেরণের ঐতিহাসিক নির্ভরযোগ্যতা অধ্যয়ন করেন। কারণ এগুলি সব একই লেখক দ্বারা রচিত হয়েছিল।
পলিন পত্রগুলি
পণ্ডিতরা মনে করেন যে সাতটি পলিন পত্রকে খাঁটি বলে বিবেচনা করা হয়েছে সেগুলি খ্রিস্টীয় ৫০ থেকে ৬০ বছরের মধ্যে রচিত। (অর্থাৎ যিশুর মৃত্যুর জন্য সাধারণভাবে গৃহীত সময়সীমার প্রায় আনুমানিক বিশ থেকে ত্রিশ বছর পর) প্রাথমিকতম   খ্রিস্টান গ্রন্থগুলিতে তথ্য অন্তর্ভুক্ত থাকতে পারে যিশু সম্পর্কে। যদিও পল প্রেরিত যিশুর বিষয়ে তুলনামূলকভাবে সামান্য  তথ্য সরবরাহ করেছেন । তিনি  বলেছেন যে তিনি কখনই ব্যক্তিগতভাবে যিশুকে চিনতেন না। তিনি স্পষ্ট করেই বলেছিলেন যে তিনি যিশুকে একজন সত্যিকারের ব্যক্তি  এবং একজন ইহুদী হিসাবে বিবেচনা করেছিলেন।    তিনি দাবি করেছেন যে যিশুর ভাই জেমসের সাথে তাঁর সাক্ষাত হয়েছিল।
নিকোবর টিয়াপাখি
নিকোবর টিয়াপাখি (Psittacula caniceps) টিয়ার একটি প্রজাতি। এদের ভারত মহাসাগরের নিকোবর দ্বীপপুঞ্জে দেখা যায়।
লিসা স্পার্কস
লিসা স্পার্কস (বোলিং গ্রীন, কেনটাকি, অক্টোবর ৬, ১৯৭৭) একজন মার্কিন পর্নোগ্রাফিক অভিনেত্রী।
পর্ণোগ্রাফিক অভিনেত্রী হিসেবে ক্যারিয়ার
তিনি ২০০৩ সালে পর্নোগ্রাফিক অভিনেত্রী হিসেবে আত্মপ্রকাশ করেন। তার সবচেয়ে স্বীকৃত এবং উল্লেখযোগ্য অর্জনগুলির মধ্যে একটি হল গ্যাং ব্যাং -এ বিশ্ব রেকর্ড করা, বিশেষজ্ঞদের দ্বারা প্রাপ্ত গণনা অনুসারে এক দিনে ৯১৯ জনের সাথে যৌন সম্পর্ক স্থাপন করা, প্রত্যেকের সাথে গড়ে প্রায় ১ মিনিট ৫৭ সেকেন্ড।
কালুপোল রাজার ভিটা
কালুপোল রাজার ভিটা একটি প্রত্নঢিবি বা প্রত্নতাত্ত্বিক স্থাপনা। এটি চুয়াডাঙ্গা জেলার সদর উপজেলার তিতুদহ ইউনিয়নের কালুপোল গ্রামে ১.০৮ একর জমির উপর অবস্থিত। স্থানটি রাজা গন্ধর্ব রায় নামক এক রাজার প্রাসাদ বা ভিটা ছিল। স্থানীয়দের কাছে এটি রাজার ভিটা নামে সুপরিচিত।
আবিষ্কার ও উৎখননের ইতিহাস
২০১৫-১৬ খ্রিষ্টাব্দে চুয়াডাঙ্গা জেলায় প্রত্নতাত্ত্বিক জরিপ ও প্রত্নতাত্ত্বিক অনুসন্ধান কার্যক্রম পরিচালিত হয়। এই সময় কালুপোল গ্রামের রাজার ভিটা নামে একটি প্রত্নঢিবি আবিষ্কৃত হয়। প্রারম্ভিক অনুসন্ধান কার্যক্রমে ঢিবির নিচে পুরাকীর্তির ধ্বংসাবশেষ পাওয়া যায় এবং প্রতীয়মান হয় এটি সুলতানী আমলের বিলুপ্ত একটি স্থাপনা। প্রত্নতাত্ত্বিক জরিপের সময়কালে ঢিবির শীর্ষে খানজাহান আলীর স্থাপত্য নির্মাণ কাজে ব্যবহার করা ইটের সঙ্গে সাদৃশ্যপূর্ণ কয়েকটি বর্গাকৃতির লাল পোড়া টালি ইট পাওয়া গেছে। ইটের পরিমাপ ও নির্মাণ উপকরণ বিশ্লেষণ থেকে ধারণা করা হয়, ঢিবির পাদদেশে অবস্থিত অনেক বিলুপ্ত পুরাকীর্তির ধ্বংসাবশেষ রয়েছে। এগুলো খানজাহান আলী এর সমসাময়িক অর্থাৎ সুলতানী শাসনামলের বলে অনুমিত।
প্রত্নতাত্ত্বিক গুরুত্ব বিবেচনা করে চিত্রা নদীর তীরে অবস্থিত এই স্থানটির প্রত্নতাত্ত্বিক খনন পরিচালনার সিদ্ধান্ত গৃহীত হয় এবং প্রত্নতত্ত্ব অধিদপ্তরের খুলনা বিভাগীয় কার্যালয়ের ১২ জন কর্মচারীর সমন্বয়ে একটি খনন দল গঠিত হয়। এই খনন দল ২০১৭ সালের এপ্রিল মাসে পরীক্ষামূলক প্রত্নতাত্ত্বিক খনন কার্যক্রম চুয়াডাঙ্গার কালুপোল রাজার ভিটায় পরিচালনা করে। ঐতিহাসিকভাবে গুরুত্বপূর্ণ এসব স্থাপত্যিক অবকাঠামোর ধ্বংসাবশেষসহ বেশকিছু গুরুত্বপূর্ণ বস্তু এই প্রত্নতাত্ত্বিক খননে পাওয়া সম্ভব হয়েছে। পরবর্তীতে আবার ২০১৭-১৮ ও ২০১৮-১৯ খ্রিষ্টাব্দেও প্রত্নতাত্ত্বিক খনন কার্যক্রম পরিচালিত হয়। এই প্রত্নতাত্ত্বিক খনন কার্যক্রমে দুইটি নির্মাণ পর্বের ঐতিহাসিক স্থাপত্যশৈলীর ধ্বংসাবশেষের সন্ধান পাওয়া সম্ভব হয়। তাদের মধ্যে কতগুলো- কর্ণার, সংযোগ দেয়াল, ইমারতের দেয়াল প্রভৃতি। এইসকল প্রত্নবস্তু ও স্থাপত্যের সাথে শহর খলিফাতাবাদ এবং শহর মুহাম্মাদাবাদ এর প্রত্নবস্তুগুলোর সাথে সাদৃশ্য রয়েছে।
প্রাপ্ত প্রত্ননিদর্শন
কালুপোল রাজার ভিটা থেকে অনেক গুরুত্বপূর্ণ প্রত্নবস্তুর সন্ধান পাওয়া গেছে। প্রাপ্ত প্রত্নবস্তুর মধ্যে রয়েছে- ফুল লতাপাতার নকশাঙ্কিত পোড়ামাটির ইট, স্বল্প মূল্যবান পাথরের পুঁতি, লৌহ নির্মিত বস্তু, পোড়ামাটির বল, পোড়ামাটির চুড়ির ভাঙ্গা অংশ, পোড়ামাটির খেলনা, পোড়ামাটির গুটিকা, হরিণের শিং প্রভৃতি। এছাড়াও বিভিন্ন ধরনের মৃৎপাত্র ও আবিষ্কৃত হয়েছে। এদের মধ্যে রয়েছে- লালচে রঙের বদনার নল, নীল গ্লেইজড ওয়্যার, লালচে রঙের তৈল প্রদীপ, সাধারণ মানের ঘট, পানি খাওয়ার পাত্র, থালা, বাটি, হাড়ি কড়াই, ঢাকনা, কলস প্রভৃতি। এছাড়াও বেশকিছু প্রত্নতাত্ত্বিক নিদর্শনের সন্ধান পাওয়া গিয়েছে। এইগুলো প্রাক-মুসলিম পর্বের প্রত্নতাত্ত্বিক নিদর্শন হতে পারে।
পরিচালনা
এটি বাংলাদেশ প্রত্নতত্ত্ব অধিদপ্তর এর তালিকাভুক্ত প্রত্নতাত্ত্বিক স্থান হওয়ায় এটি প্রত্নতত্ত্ব অধিদপ্তর কর্তৃক পরিচালিত হয়ে থাকে।
টীকা
<references group="lower-alpha"/>
আনন্দমার্গ কলেজ
আনন্দমার্গ কলেজ পশ্চিমবঙ্গের পুরুলিয়া জেলার একটি কলেজ। আনন্দমার্গ আশ্রম পরিচালিত এই কলেজটির প্রতিষ্ঠা ১৯৬৬ সালে। সিধো কানো বিরসা বিশ্ববিদ্যালয়ের অন্তর্গত এই কলেজে প্রথম থেকেই বিএ ও বিএসসি পড়ানো হয়। মাঝে ১৯৭৫ সালে কলেজটি একবার বন্ধ হয়ে যায়। পরে আবার চালুও হয়। কলেজটি বিশ্ববিদ্যালয় মঞ্জুরি কমিশন দ্বারা স্বীকৃত। এটির প্রতিষ্ঠাতা হলেন প্রভাতরঞ্জন সরকার।
উত্তর লক্ষ্মীপুর উচ্চ বিদ্যালয়
উত্তর লক্ষ্মীপুর উচ্চ বিদ্যালয় ভারতের পশ্চিমবঙ্গ, মালদা জেলা, কালিয়াচাক দ্বিতীয় সম্প্রদায় উন্নয়ন ব্লকের একটি সরকারী উচ্চ মাধ্যমিক বিদ্যালয়। এটি ১৯৬৬ সালে প্রতিষ্ঠিত হয়েছিল। স্কুলটি পশ্চিমবঙ্গ মাধ্যমিক শিক্ষা বোর্ড এবং পশ্চিমবঙ্গ উচ্চ মাধ্যমিক শিক্ষা কাউন্সিলের যথাক্রমে দশম ও দ্বাদশ বোর্ড পরীক্ষার পাঠ্যক্রম অনুসরণ করে।
মানচিত্র
মানচিত্র ভূমির সাংকেতিক প্রতিচ্ছবি। দেশের সার্ভে বিভাগ কর্তৃক অনুমোদিত নির্ধারিত রং এর ব্যবহারে কোন এলাকার ভূমির উল্লেখ যোগ্য প্রাকৃতিক ও কৃত্তিম বস্তু সমূহকে নির্দিষ্ট সাংকেতিক চিহ্নের মাধ্যমে কাগজ বা কাপড়ের উপর ক্ষুদ্রাকারে মাপনী অনুযায়ী অঙ্কন করাকে ম্যাপ বা মানচিত্র বলে।
উত্তর লক্ষ্মীপুর উচ্চ বিদ্যালয়
উত্তর লক্ষ্মীপুর উচ্চ বিদ্যালয়টি ৫ ম শ্রেণি থেকে দ্বাদশ শ্রেণির বাংলা মাধ্যম, প্রাথমিক শিক্ষা প্রদান করে।
মানচিত্র
কোন স্থানে অবস্থিত বস্তু সমূহের অবস্থান এবং সম্পর্কের দৃষ্টিগ্রাহ্য সাধারণ প্রকাশ হচ্ছে মানচিত্র।
অনেক মানচিত্র স্থির, ত্রি-মাত্রিক স্থানের দ্বি-মাত্রিক প্রতিরূপ; আবার কিছু মানচিত্র পরিবর্তনশীল, এমনকি ত্রিমাত্রিকও হতে পারে। মানচিত্র বলতে সাধারণত ভৌগোলিক মানচিত্রকেই বোঝানো হয়, তবে মানচিত্র হতে পারে কোন স্থানের - বাস্তব বা কাল্পনিক, এতে স্কেল বা অন্যান্য অনুষঙ্গের প্রয়োজনীয়তা নাও থাকতে পারে; যেমন, ব্রেন মানচিoত্রকরণ, ডিএনএ মানচিত্রকরণ এবং মহাকাশের মানচিত্রকরণ।
ভৌগোলিক মানচিত্র
thumb|200 px|১৭'শ শতাব্দীর একটি মহাকাশের মানচিত্র, ডাচ মানচিত্রকারক [[Frederik de Wit|ফ্রেডেরিক দ্য ভিটের তৈরি।]]
শফিউল হায়াত (ক্রিকেটার)
শফিউল হায়াত (জন্ম: ২১ নভেম্বর ১৯৯৭) একজন বাংলাদেশী ক্রিকেটার। ১৩ এপ্রিল ২০১৭ সাল ঢাকা বিভাগ  প্রিমিয়ার ক্রিকেট লিগের ভিক্টোরিয়া স্পোর্টিং ক্লাবের হয়ে তিনি তার লিস্ট এ ক্রিকেট অর্জন করেন। তালিকা লিস্ট এ ক্রিকেটে অভিষেকের আগে তিনি ২০১৬ আইসিসি অনূর্ধ্ব-১৯ ক্রিকেট বিশ্বকাপে বাংলাদেশ দলে ছিলেন।
ক্লারা জেটকিন
জীবন ও কর্ম
তিনি জার্মানিতে সমাজ-গণতান্ত্রিক নারী আন্দোলন বিকশিত করেন; ১৮৯১ সাল থেকে ১৯১৭ সাল পর্যন্ত জার্মানির সমাজ গণতান্ত্রিক দলের পত্রিকা সমতা বা Die Gleichheit সম্পাদনা করেন। ১৯০৭ সালে দলের নারী বিষয়ক বিভাগ "Women's Office" প্রতিষ্ঠিত হলে, ইনি এই বিভাগের নেতৃত্ব গ্রহণ করেন। ১৯১০ সালে দ্বিতীয় আন্তর্জাতিক সমাজতান্ত্রিক কর্মজীবী নারী সম্মেলন অনুষ্ঠিত হয় কোপেনহেগেন শহরে। এই সভায় ১৭টি দেশের শতাধিক নারী-প্রতিনিধি যোগদান করেন। এই সম্মেলনে জার্মানির সমাজতান্ত্রিক দলের নারী-কার্যালয়ের (Women's Office) নেত্রী হিসাবে তিনি যোগদান করেন এবং ৮ মার্চকে আন্তর্জাতিক নারী দিবস করার প্রস্তাব পেশ করেন। কংগ্রেস ক্লারা জেটকিনের প্রস্তাব গ্রহণ করে। আন্তর্জাতিক নারী দিবসের প্রস্তাবে তিনি বলেন, প্রতি বৎসরে একই দিনে প্রত্যেকটি দেশে আন্তর্জাতিক নারী দিবস উদ্‌যাপন করতে হবে। একই সাথে তিনি ৮ মার্চকে আন্তর্জাতিক নারী দিবস হিসেবে নিজে পালন করেন। এরপর থেকেই পৃথিবীব্যাপী ৮ মার্চ আন্তর্জাতিক নারী দিবস পালিত হয়ে আসছে।
১৯১৬ সালে স্পার্টাকাসপন্থী লিগের তিনি সহ-প্রতিষ্ঠাতা ছিলেন। ১৯১৭ সালে জার্মানির সমাজ গণতান্ত্রিক দল বা SPD ভেঙে Independent Social Democratic Party of Germany বা সংক্ষেপে USPD গঠিত হলে এটিরও তিনি সহ-প্রতিষ্ঠাতা ছিলেন। ১৯১৯ সালের জানুয়ারি মাসে জার্মানির কমিউনিস্ট পার্টি বা Communist Party of Germany বা সংক্ষেপে KPD প্রতিষ্ঠিত হলে তিনি এর সাথে সম্পৃক্ত হন এবং ১৯২০ থেকে ১৯৩৩ সাল পর্যন্ত রাইখস্ট্যগে ( Reichstag) এই দলের প্রতিনিধিত্ব করেন। ১৯২০ সালে তিনি লেনিনের একটি সাক্ষাৎকার নেন। এই সাক্ষাৎকারটির শিরোনাম ছিলো - The Women's Question. ১৯২৪ সাল পর্যন্ত তিনি জার্মানির কমিউনিস্ট পার্টির কেন্দ্রীয় অফিসের সদস্য ছিলেন। ১৯২৭ থেকে ১৯২৯ সাল পর্যন্ত তিনি দলের কেন্দ্রীয় কমিটির সদস্য ছিলেন। ১৯২১ থেকে ১৯৩৩ সাল পর্যন্ত কমিউনিস্ট ইন্টারন্যাশনাল বা কমিন্টার্নের এক্সিকিউটিভ কমিটির সদস্য পদে ছিলেন। এসবের ভিতরেই ১৯২৫ সালে জার্মান বাম সংগঠন Rote Hilfe বা “লাল সাহায্য”-এর সভাপতি হিসাবে নির্বাচিত হন। ১৯৩২ সালে প্রবীণ সদস্য হিসাবে রাইখস্ট্যাগের চেয়ার-ওম্যান পদে অধিষ্ঠিত ছিলেন। ১৯৩৩ সালের ২০ জুন ৭৫ বছর বয়সে মৃত্যুবরণ করেন।
দীপক পুরী
দীপক পুরী মোসার বেয়ার -এর প্রতিষ্ঠাতা, চেয়ারম্যান এবং ব্যবস্থাপনা পরিচালক, যা ২০১৮ সালে দেউলিয়া হয়ে যায়।
পুরী প্রাথমিকভাবে তেল কোম্পানি ইএসএসও-তে জুনিয়র কার্যনির্বাহী হিসেবে কাজ করেন - ১৯৬২ সালে কলকাতায় এবং পরে শালিমার পেইন্টসে। ১৯৬৪ সালে, পুরী কলকাতায় তার প্রথম কোম্পানি, মেটাল ইন্ডাস্ট্রিজ চালু করেন, অ্যালুমিনিয়াম তার এবং আসবাবপত্রের ব্যবসা করেন। দুই বছর পরে, তিনি উত্পাদনের দিকেও চলে যান। কলকাতায় শ্রম সমস্যার কারণে, তিনি ১৯৮৩ সালে নয়াদিল্লিতে স্থানান্তর করার সিদ্ধান্ত নেন, যেখানে তিনি সুইজারল্যান্ড-ভিত্তিক মোজার বেয়ারের সাথে মোসার বেয়ার ইন্ডিয়া যৌথ উদ্যোগ শুরু করেন।
শিক্ষা
পুরী ইম্পেরিয়াল কলেজ, লন্ডন থেকে এবং সেন্ট স্টিফেন কলেজ এবং মডার্ন স্কুল, নয়াদিল্লি থেকে তার শিক্ষা শেষ করেছেন। অ্যামিটি ইউনিভার্সিটি তার অনুকরণীয় প্রচেষ্টার স্বীকৃতিস্বরূপ তাকে ডক্টর অফ ফিলোসফি (ডি.ফিল.), সম্মানে ভূষিত করেছে।
ফিফাভুক্ত দেশসমূহের কোডের তালিকা
ফিফা তার সদস্য এবং অ-সদস্য দেশগুলোর জন্য একটি তিন অক্ষরের দেশের কোড নির্ধারণ করে। এই অফিসিয়াল কোডসমূহ ফিফা এবং তার মহাদেশীয় কনফেডারেশন এবং অফিসিয়াল প্রতিযোগিতার নির্ভরশীল এলাকা কর্তৃক ব্যবহৃত হয়। ফিফা প্রশিক্ষণে মাঝে মাঝে অন্য ক্রীড়া সংগঠন ফুটবলের বাইরে এই কোড ব্যবহার করে।
ফিফা সদস্য কোড
বর্তমানে ফিফার ২০৯টি সদস্য দেশ রয়েছে, প্রতিটি দেশের কোডই স্বতন্ত্র।
নন-ফিফা সদস্য কোড
নিম্নলিখিত কোড দেশ বা নির্ভরশীল এলাকা নির্দেশ করে যা বর্তমানে ফিফা সঙ্গে সম্বন্ধযুক্ত করা হয় না, কিন্তু এই কোডসমূহ ফিফা ফলাফলের ডাটাবেসের মধ্যে প্রদর্শিত করে, অথবা কনফেডারেশন ওয়েবসাইট দ্বারা নিয়মিত ব্যবহার করা হয়ে থাকে।
অনিয়মিত কোড
নিম্নলিখিত কোড দেশ বা নির্ভরশীল এলাকা নির্দেশ করে যা বর্তমানে ফিফা সঙ্গে সম্বন্ধযুক্ত করা হয় না। এমনকি তারা তাদের আঞ্চলিক কনফেডারেশনের সদস্য অথবা সহযোগী সদস্য হলেও, এই কোডগুলি নিয়মিত ফিফা এর যোগাযোগের ব্যবহার করা হয় না।
ফিফা, আইওসি এবং আইএসও পার্থক্য
যদিও ফিফার ব্যবহৃত কোড আন্তর্জাতিক অলিম্পিক কমিটির অলিম্পিকে ব্যবহৃত দেশের কোড এবং আইএসও ৩১৬৬ দেশের কোড একই রকম, কিন্তু এখনো এদের মধ্যে পার্থক্য রয়েছে।
সালফার হেক্সাফ্লোরাইড
সালফার হেক্সাফ্লোরাইড একটি মানবসৃষ্ট গ্রিনহাউজ গ্যাস, তড়িৎ অন্তরক এবং স্ফুলিঙ্গ প্রশমক হিসেবে যার উল্লেখযোগ্য ব্যবহার রয়েছে। এটি একটি অজৈব, বর্ণহীন, গন্ধহীন, অদাহ্য ও অ-বিষাক্ত যৌগ। সালফার হেক্সাফ্লোরাইডের জ্যামিতিক গঠনকাঠামো অষ্টতলকীয় ধরনের; ছয়টি ফ্লোরিন অণু একটি কেন্দ্রীয় সালফার অণুর সাথে সংযুক্ত। এর অণুগুলো উচ্চযোজী প্রকৃতির।
এটি একটি অপোলার গ্যাস, অর্থাৎ পানিতে সালফার হেক্সাফ্লোরাইড কম দ্রবণীয়। তবে অপোলার জৈব দ্রাবকে এটি সহজেই দ্রবণীয়। সমুদ্রতলে সালফার হেক্সাফ্লোরাইডের ঘনত্ব প্রতি লিটারে ৬.১২ গ্রাম। আবার, মুক্ত বায়ুতে এর ঘনত্ব প্রতি লিটারে ১.২২৫ গ্রাম। তরল কম্প্রেসড গ্যাস হিসেবে এটি বাজারজাত করা হয়।
সংশ্লেষণ ও বিক্রিয়া
সালফার ও ফ্লোরিনের বিক্রিয়ার মাধ্যমে সালফার হেক্সাফ্লোরাইড উৎপাদন করা হয়। ১৯০১ সালে অঁরি মোইসো ও পল লেব্যু এ পদ্ধতি ব্যবহার করে যৌগটি প্রস্তুত করেন।
বিকল্প উপায়ে ব্রোমিন ব্যবহার করে সালফার টেট্রাফ্লোরাইড ও কোবাল্ট ট্রাইফ্লোরাইড হতে নিম্ন তাপমাত্রায় (উদাহরণস্বরূপ- ১০০ ডিগ্রি সেলসিয়াস) সালফার হেক্সাফ্লোরাইড সংশ্লেষণ করা যায়:
বিক্রিয়া রসায়নে সালফার হেক্সাফ্লোরাইড নিয়ে সম্যক গবেষণা নেই বললেই চলে। এর জড়তা ধর্ম এজন্য অনেকাংশেই দায়ী। সালফার পরমাণুর আকৃতিগত প্রতিবন্ধকতা (Steric Hindrance) অনেকাংশেই দায়ী। স্ফুটনাঙ্কের নিচে গলিত সোডিয়ামের সাথে সালফার হেক্সাফ্লোরাইড বিক্রিয়া করে না। তবে লিথিয়ামের সঙ্গে এটি তাপোৎপাদী বিক্রিয়ায় অংশগ্রহণ করে না।
গ্রিনহাউজ গ্যাস
জলবায়ু পরিবর্তনের উপর কাজ করা আন্তঃসরকার গোষ্ঠীর (ইন্টারগভর্নমেন্টাল প্যানেল অন ক্লাইমেট চেঞ্জ) ভাষ্যমতে, সালফার হেক্সাফ্লোরাইড সবচেয়ে সুপ্ত গ্রিনহাউজ গ্যাস। একশ বছর সময়কাল বিবেচনায়, সালফার হেক্সাফ্লোরাইডের বৈশ্বিক উষ্ণায়ন সুপ্তক্ষমতা কার্বন ডাই অক্সাইড অপেক্ষা ২৩,৯০০ গুণ বেশি। ট্রপোমণ্ডল ও স্ট্রাটোমণ্ডলে সালফার হেক্সাফ্লোরাইড জড়ধর্মী আচরণ করে। এটি অত্যন্ত দীর্ঘস্থায়ী হয়। বায়ুমণ্ডলে এর গড় আয়ুষ্কাল ৮০০ থেকে ৩২০০ বছর।
ইউরোপীয় অঞ্চলে সালফার হেক্সাফ্লোরাইডের ব্যবহার এফ-গ্যাস নির্দেশনার অধীনে নিয়ন্ত্রিত হয়। এর ফলে নিত্যপ্রয়োজনীয় অনেক যন্ত্রপাতি উৎপাদন ও ব্যবহারকার্যে সালফার টেট্রাক্লোরাইড প্রয়োগ নিষিদ্ধ পরিগণিত হয়। ২০০৬ সালের ১ জানুয়ারি থেকে ইউরোপীয় দেশগুলোতে উচ্চ বিভবের সুইচগিয়ার ছাড়া অন্য সব ক্ষেত্রে ট্রেসার গ্যাস হিসেবে এর ব্যবহার অননুমোদিত। ২০১৩ সালে মার্কিন যুক্তরাষ্ট্রের বিদ্যুৎ মন্ত্রণালয় সে দেশে অবস্থিত বিজ্ঞানাগারগুলোর  (উদাহরণস্বরূপ-নিউ জার্সি অঙ্গরাজ্যের প্রিন্সটন প্লাজমা পদার্থবিজ্ঞান বিজ্ঞানাগার)  পরিবেশের উন্নয়ন সাধনে এবং কোথাওও কোনো রকম "লিক" হলে সেটি চিহ্নিত করে দূরীভূত করতে তিন বছর ধরে সফলভাবে সালফার হেক্সাফ্লোরাইড ব্যবহার করে। এরূপে ১৬,০০০ কিলোগ্রাম "লিক" অপসৃত হয়।
প্লেটোনিক ভালোবাসা
প্লেটোনিক ভালোবাসা বা আত্মিক ভালোবাসা (Unification of souls) (Platonic love) হ'ল সেই শুদ্ধতম ভালোবাসা যাতে কামনা বাসনার কোনও স্থান নেই। এটি সাধারণ বন্ধুত্বের থেকে বেশি কিছু কিন্তু রোমান্টিক ভালোবাসার মতো নয়। প্লেটো নিজে এ জাতীয় কোনো শব্দবন্ধ ব্যবহার করেননি। তাঁর দর্শনকে ভিত্তি করে শব্দবন্ধটি উৎপন্ন হয়েছে। প্লেটৌর দর্শনে বলা হয় এমন ভালোবাসা যা দুটি প্রেমাসক্ত মানুষকে দৈহিক আকর্ষণ থেকে আত্মিক বন্ধনে উন্নীত করে সর্ব্বোচ পর্যায়ে প্রবেশ করবে। সেই পর্যায়ের প্রেমে শরীর বিষয়টি অনুপস্থিত, অথচ পরিপূর্ণ ভালোবাসা বিরাজ করবে। প্লেটোর এই দর্শনকে তাঁর এককালীন ছাত্র অ্যারিস্টটল সামান্য ভিন্নতর রূপ দান করেন। তাঁর তত্ত্ব অনুযায়ী সর্বোৎকৃষ্ট সেই প্রেম যেখানে যৌনতা আগাগোড়াই অনুপস্থিত। কেবলই হৃদয়ের বন্ধন। একে Friendly love-ও বলা হয়। এ ভালোবাসা আগাগোড়া  সম্পূর্ণ কামগন্ধহীন, কেবলই নিজেকে বিলিয়ে দেয় পরিবর্তে নেয় না কিছুই। এমন নিষ্কাম প্রেম, যে প্রেম রাজাধিরাজের মতো দু’হাত ভ'রে শুধু দিয়ে যায়, নেয় না কিছুই। যাকে লাভ করার জন্যে দীর্ঘ  প্রতীক্ষা আর দুঃসহ যন্ত্রণাসমূহও সহ্য করতে হয় মুখ বুজে। এরূপ ভালবাসায় থাকে না কোনও চাহিদা, থাকে কেবল অনন্ত ভালোবাসা। যৌনতার কোনও স্থান নেই প্লেটোনিক ভালোবাসায়। এ প্রেম ভালোবাসার সর্ব্বোচ্চ পর্যায়। এ এক প্রচণ্ড ভালোবাসা যখন প্রেমকে মনে হয় স্বর্গ সুখ।